שלט המורה על נקודת גישה חינם ל-Wi-Fi בטרטו, אסטוניה
**E-estonia** (באסטונית: **E-Eesti**, ובתרגום חופשי לעברית: **אסטוניה דיגיטלית**) היא תנועה שהחלה ממשלת אסטוניה במטרה להקל על האינטראקציה של אזרחי המדינה עם מוסדות המדינה, באמצעים דיגיטליים. שירותים דיגיטליים שנוצרו במסגרת יוזמה זו כוללים הצבעה בבחירות מהבית באמצעות האינטרנט, תשלום מיסים אונליין, עסקים אלקטרוניים, בנקאות אלקטרונית, כרטיס אלקטרוני, בתי ספר אלקטרוניים, אוניברסיטה אינטרנטית, אקדמיית הממשל האלקטרוני, וכן יצירת מספר אפליקציות מובייל.

רקע
---

ב-1991 אסטוניה קיבלה בחזרה את עצמאותה, לאחר תום הכיבוש הסובייטי. לפני אירוע זה, הטכנולוגיה במדינה הייתה מצומצמת ביותר. למתחת ממחצית האוכלוסייה היה קו טלפון, והדרך היחידה לתקשר עם אנשים מחוץ למדינה הייתה להשתמש בטלפון בגינתו של שר החוץ של פינלנד. בעקבות עצמאותה, ראש הממשלה הראשון מארט לאר דחף את המדינה לעבור תהליך של מודרניזציה, ובכך ליצור את הבסיס הדרוש כדי להביא את המדינה לעידן הדיגיטלי.

נכון לשנת 2015, הרפורמה הדיגיטלית עדיין לא תמה. בתחילת תהליך הרפורמה אסטוניה סירבה להצעה של פינלנד לתת לה את המרכזייה הטלפונית הישנה שלה בחינם, ובחרה במקום זאת לבנות מערכת טלפונים דיגיטליים בעצמה. יוזמה לספק לבתי הספר במדינה מחשבים הצליחה, והביאה לכך שכל בתי הספר במדינה רושתו באינטרנט עד 1998. בשנת 2000 הכריזה הממשלה כי גישה לאינטרנט היא זכות אדם, דבר שגרם להתפשטותו אל אזורים כפריים.

שינויים אלה אפשרו לחברי המגזר הציבורי וכן לחברי המגזר הפרטי במדינה לחדש באמצעות הטכנולוגיה. תוכנת המסרים מבוססת האינטרנט סקייפ נוצרה באסטוניה, והיא מוזכרת רבות כדוגמה להצלחה של רפורמות אלה.

תושבות דיגיטלית
---------------

העיתונאי הבריטי אדוארד לוקאס, התושב הדיגיטלי הראשון באסטוניה
בסוף 2014 הפכה אסטוניה למדינה הראשונה שמציעה תושבות דיגיטלית לאנשים מחוץ למדינה, צעד שממשלת אסטוניה הגדירה כ-"התקדמות לעבר הרעיון של מדינה ללא גבולות". תחת תוכנית זו, תושבי חוץ יכולים להגיש מועמדות לקבלת תעודת זהות חכמה שתונפק להם על ידי המדינה, דבר שיספק להם גישה לשירותים האלקטרוניים של אסטוניה כמו לכל תושב אחר. שימוש בכרטיס עבור אימות ושימוש בשירותים אלה דורש קוד סודי של ארבע ספרות. הכרטיס, בשיתוף עם קוד נפרד, מאפשר לתושבים דיגיטליים לחתום דיגיטלית על מסמכים ברשת, דבר שתקף בכל מדינות האיחוד האירופי.

בעוד שתושבות אלקטרונית מספקת גישה לשירותים אלה, היא אינה מעניקה תושבות פיזית, זכות להיכנס למדינה, יכולת להשתמש בכרטיס תעודת הזהות החכמה כמזהה פיזי של בעל הכרטיס, או תיעוד של נסיעתו.

### שלב הבטא

 פרק זה טעון עדכון. אנא תרמו לוויקיפדיה ועזרו לעדכן אותו. 
שלב הבטא של הפרויקט החל ב-1 בדצמבר 2014, וצפוי להסתיים באביב 2015. במהלך שלב זה, לתושבים דיגיטליים ניתנת גישה אל כמות מוגבלת של שירותים דיגיטליים לעומת הכמות המתוכננת בסופו של דבר, שצפויה להיפתח לתושבים הדיגיטליים בשלבים מאוחרים יותר. במהלך שלב הבטא, תושבים דיגיטליים יכולים:

* לרשום את החברות שלהם אונליין (כל השותפים בחברה חייבים תושבות דיגיטלית, אחרת האדם נדרש לרשום את החברה פיזית)
* לחתום על מסמכים באופן דיגיטלי
* להחליף מסמכים מוצפנים
* לדווח אונליין לרשם העסקים
* לערוך העברות בנקאיות באינטרנט (יש להגיע פיזית אל הבנק על מנת ליצור חשבון, לאחר מכן ההעברות נעשות אונליין)
* לדווח על מיסים באינטרנט
* להגיש דוחות שנתיים דרך האינטרנט
* להשיג מרשמים דיגיטליים לבתי מרקחת

במהלך שלב זה, יש להגיש פיזית בקשות להצטרפות לתוכנית בנקודות השיטור ושמירת הגבולות באסטוניה. לאחר ששלב הבטא יסתיים, יתאפשר כנראה להגיש בקשה לתושבות דיגיטלית בכל שגרירות וקונסוליה של אסטוניה ברחבי העולם.

ראו גם
------

* דמוקרטיה אלקטרונית
* ממשל אלקטרוני

קישורים חיצוניים
----------------

* 

* אתר האינטרנט הרשמי של E-Estonia
* להקים מדינה כמו שצריך. מאפס, כתבה על הפיכתה של אסטוניה למעצמה טכנולוגית באתר TheMarker
* אסטוניה: בחירות בקוד פתוח, כתבה באתר ynet על הבחירות הדיגיטליות המתקיימות במדינה
* אסטוניה - הראשונה לערוך בחירות לאומיות דרך הרשת, ידיעה על הבחירות הדיגיטליות באתר ynet
* איך הפכה מדינה קטנטנה למעצמת תקשורת מידע. החיים באי-סטוניה, כתבה על אסטוניה כמעצמה טכנולוגית בבלוג מיתוג ערים ומדינות
* שיחה עם פקיד ממשלה אסטוני? דרך המחשב, כתבה על השירותים הדיגיטליים של ממשלת אסטוניה באתר הארץ
* עומר כביר, "אסור להפקיר את החדשנות בידי המגזר הפרטי", באתר כלכליסט, 4 ביוני 2018

הערות שוליים
------------

1. ↑  "e-Estonia". *Estonia.eu*. Estonian Foreign Ministry and Enterprise Estonia. אורכב מ-המקור ב-2017-01-25. נבדק ב-2 בפברואר 2015. `{{cite web}}`:  (עזרה)
2. ↑  "How did Estonia become a leader in technology?". The Economist. 20 ביולי 2013. אורכב מ-המקור ב-1 באוגוסט 2013. נבדק ב-2 בפברואר 2015. `{{cite news}}`:  (עזרה)
3. ↑  "What is e-Residency?". *e-estonia.com*. ICT Export Cluster. אורכב מ-המקור ב-2015-04-24. נבדק ב-2 בפברואר 2015. `{{cite web}}`:  (עזרה)
4. ↑  "Which services can I use as an e-Resident?". *e-estonia.com*. ICT Export Cluster. אורכב מ-המקור ב-2016-06-05. נבדק ב-3 במרץ 2015. `{{cite web}}`:  (עזרה)
5. ↑  "How do I apply?". *e-estonia.com*. ICT Export Cluster. אורכב מ-המקור ב-2015-02-06. נבדק ב-3 במרץ 2015. `{{cite web}}`:  (עזרה)